als_Latn dik_Latn sag_Latn
Një takim jashtë mjediseve të Kuvendit është zhvilluar sot mes Drejtorit të Përgjithshëm të Policisë, Artan Didi dhe ministrit të Brendshëm Saimir Tahiri. Kujtojmë se takimi realizohet në kuadër të vizitës së Papa Françeskut këtë të dielë në Tiranë.
Vetë Didi i konfirmoi gazetarëve se pikërisht për këtëçështje ka shkëmbyer informacione me ministrin.
“Erdha në Kuvend për të takuar ministrin. Shkëmbyem mendime, porosira në lidhje me punën për disa gjëra urgjente për vizitën që presim. Edhe dy ditë kemi gjithë atë eveniment”, tha ai.
I pyetur nga gazetarët nëse i kanoset ndonjë rrezik i mundshëm Papës në Shqipëri, nisur nga ato që shkruajnë mediat ndërkombëtare, Didi tha “Nuk qendron asnjë rrezik i kemi marrë të gjitha masat, kemi besim të plotë”.
Ndërkaq edhe Vatikani përgënjeshtroi ekzistencën e ndonjë rreziku në veçanti për sigurinë e sovranit pontifi, ndërkohë që shtypi italian dhe disa media irakiane tregohen alarmiste. Ata përmendin rreziqet e mundshme që mund t’i vijnë papës nga simpantizantët e organizatës së Shtetit Islamik që qarkullojnë në Ballkan.
“Asnjë ndryshim nuk i është bërë udhëtimit, Françesku do të përdorë makinën e tij të hapur njësoj si në sheshin Shën Pjetri”, garantoi Vatikani.
als_Latn als_Latn als_Latn als_Latn als_Latn als_Latn